cyanic-selkie/wikianc huggingface dataset:
Singapore
Singaporen perustaminen
Raffles pyrki myös vähentämään Johoren sulttaanin ja yläluokan valtaa ja onnistuikin siinä kesäkuussa 1823, jolloin johorelaiset suostuivat kiinteään kuukausikorvaukseen. Ennen kuin Raffles palasi Britanniaan lokakuussa 1823, hän nimitti Singaporen residentiksi John Crawfurdin. Crawfurd jatkoi Rafflesin taistelua orjuutta ja merirosvoutta vastaan, mutta laillisti kuitenkin uudelleen uhkapeluun. Singaporen asema brittiläisen imperiumin osana vahvistui Britannian ja Hollannin välisellä sopimuksella 17. maaliskuuta 1824. Sopimus jakoi Malaijien saariston kahtia Malakansalmen kohdalta: britit saivat pohjoisosan (Malakan niemimaan ja Singaporen) ja Hollanti eteläiset osat. Kokonaan Singapore siirtyi brittien hallintaan elokuussa 1824, kun Crawfurd sai neuvoteltua sopimuksen Johoren sulttaanikunnan kanssa. Sopimuksella britit saivat Singaporen ja kaikki 10 mailin etäisyydellä siitä olevat saaret.
Sodan jälkeinen aika ja itsehallinto
Japanin antauduttua 15. elokuuta 1945 britit palasivat Malakan niemimaalle kolme viikkoa myöhemmin. Malakan niemimaa oli briteille tärkeä luonnonvarojensa takia, koska muualla alkanut siirtomaavallan purkautuminen nakersi Britannian jälleenrakentamiseen tarvittavia luonnonvaroja. Britit ilmoittivat lokakuussa 1945 Malaijan liiton perustamisesta. Siihen kuuluisi yhdeksän Malakan niemimaan sulttaanikunnan lisäksi myös Salmisiirtokunnat. Brittien päätös sai aikaan rajun vastalausemyrskyn. Toisaalta vastustettiin brittiläisten ylivaltaa Malaijin liitossa ja toisaalta taas Singaporen kiinalaisia. Tämän seurauksena malaijit perustivat yhtyneiden malaijien kansallisjärjestön (UMNO), jonka tavoitteena oli Malaijan liiton syntymisen estäminen. UMNO:n ja brittihallinnon välissä keskusteluissa britit luopuivat suunnitellusta Malaijan liitosta. Sen sijan britit perustivat helmikuussa 1948 Malaijan liittovaltion, johon Singapore ei kuulunut. Federaation perustamisen jälkeen Singapore jäi edelleen Britannian kruununsiirtomaaksi.
Itsenäisyyden aika
Lee pysyi pääministerinä vuoteen 1990 asti, eli 30 vuoden ajan. Seuraavaksi pääministeriksi valittiin Goh Chok Tong, joka sivuutti pitkään kruununperijänä pidetyn Leen pojan Lee Hsien Loongin. Lee vaikutti kuitenkin kulisseissa edelleen Singaporen politiikkaan. Virallisesti hänen arvonimensä oli ”vanhempi valtiomies”. Goh pysyi pääministerinä vuoteen 2004 asti. Hänen jälkeensä pääministeriksi tuli nuorempi Lee.
Politiikka
Transparency International on pitkään pitänyt Singaporea Aasian vähiten korruptoituneena maana ja yhtenä koko maailman puhtaimmista. Pitkään pääministerinä toimineen Lee Kuan Yew’n autoritaarinen hallintotyyli on kuitenkin herättänyt kritiikkiä. Maan kolmanneksi pääministeriksi valittu Lee Hsien Loong on Lee Kuan Yew’n poika, mutta vihjailuihin nepotismista on vastattu kunnianloukkaussyytteillä. Muutamat oppositiopoliitikot, kuten Francis Seow, J. B. Jeyaretnam ja Chee Soon Juan, sanovat oikeusjärjestelmän suosivan PAP:ta. PAP:n edustajat eivät ole hävinneet yhtään kunnianloukkausoikeudenkäyntiä, mutta kolme opposition nostamaa syytettä on päättynyt sovitteluratkaisuun oikeusistuimen ulkopuolella.
Liikenne
thumb|250px|[[Mass Rapid Transit (Singapore)|Mass Rapid Transit -järjestelmän juna.]] Liikennemuodoista erityisen merkittäviä Singaporen taloudelle ovat meri- ja lentoliikenne. Merenkulku ja meriteollisuus työllistää yli 150 000 henkeä ja muodostaa noin 7 % Singaporen BKT:stä. Lentoliikenne ja ilmailuteollisuus vastaa puolestaan runsaasta 5 prosentista BKT:tä ja työllistää noin 119 000 henkeä. Mikäli lentoliikenteen osuuteen lisätään vaikutus turismin kautta, arvioidaan lentoliikenteen merkityksen kohoavan lähes 9 prosenttiin Singaporen BKT:stä.
Singaporen satama on maailman vilkkaimpia rahtisatamia Shanghain ja Hongkongin satamien ohella. Woodlandsin ja Johor Bahrun välistä siltaa pitkin pääsee Malesian puolelle myös autolla tai junalla. Singaporesta on vilkkaat lauttayhteydet salmen eteläpuolella sijaitseville Indonesian Riausaarten Batamin ja Bintanin saarille.
Kieli ja identiteetti
Valtion tavoitteena on ollut luoda kosmopoliittinen ja monikulttuurinen yhteiskunta. Hallitus on 1990-luvun lopulta asti pyrkinyt edistämään Singaporea taiteiden ja kulttuurin kuten teatterin ja musiikin keskuksena. Vuonna 2003 valmistui Esplanade - Theatres on the Bay. Vuonna 2005 laillistettiin rahapelit ja tehtiin päätös luoda ”integroituja lomakohteita”, joissa on kasinoja. Samalla laillistettiin bar-top-tanssiminen ja benji-hyppääminen. Päätöksiä edelsi kiivas poliittinen keskustelu.
Frederik
1990-luku
1990-luvun alussa Frederik teki Jaana Rinteen sanoittaman Killeri-levyn, jonka Ralf Örn suunnitteli ja tuotti. Killeri sisälsi muun muassa coverversioita Village People -yhtyeeltä (”Nakurantaan” ja ”Miesstrippari”) ja Kiss-yhtyeeltä (”Eero Eeros”). Vuonna 1991 Frederik osallistui Syksyn Säveleen kappaleella ”Markkinarako” ilman suurta menestystä. Killeri-nimeä kantava levy myi jälleen timanttia, ja Reetu sai ikuisen machoilijan leiman otsaansa. Vuonna 1995 Frederik levytti Mascara-yhtyeen kanssa kappaleen ”Tyylilyyli”. Yhteistyö jatkui ”Humu humu nuku nuku apua” -singlellä. Jälkimmäinen julkaistiin 1998 albumilla Sä tulit koputtamatta. Vuosikymmenen lopulla Frederikin suosio keikoilla alkoi nousta vanhojen hittien voimalla.
2010-luku
Vuoden 2015 lokakuussa häneltä ilmestyi uusi ”Yön sudet” -niminen single, joka kertoo Venäjän presidentti Vladimir Putinista. Kesällä 2016 Frederik lähti keikkailemaan yhdessä Dannyn ja Tapani Kansan kanssa käyttäen nimeä ”Finnhittien kuninkaat”, jossa on ideana se että kolme kaverusta tulee omalla vuorollaan lavalle laulamaan hittejään, ja mukana on myös välispiikkejä ja yhteisnumeroita. Kesällä 2017 kiertue sai jatkoa. Vuonna 2018 Frederik julkaisi singlen ”Mannerheim” ja vieraili TOUKØn kappaleessa ”Märkä Loma” sekä Herra Vuorten uudella versionnilla ”Sheikki Ali Hassanista”.
Joona-Ville Heinä
Joona-Ville Heinä (s. 11. toukokuuta 1989) on suomalainen pika-aitajuoksija. Hän edustaa HIFK:ta ja häntä valmentaa Mikael Ylöstalo.
Heinä karsiutui välierissä alle 20-vuotiaiden EM-kilpailujen 110 metrin aitajuoksussa Hengelossa 2007. Hän sai pronssia alle 23-vuotiaiden PM-kilpailuissa 2010. Pariisin EM-hallikisoissa 2011 hän karsiutui alkuerissä. Heinä osallistui Helsingin EM-kilpailuissa 2012 110 metrin aitajuoksuun sijoittuen alkuerässään viidenneksi ja karsiutuen ajalla 14,21 kahden metrin vastatuuleen.
Muovi
Muoveille on ominaista helppo muovattavuus, mistä nimi muovi tuleekin. Muovien tekniset ominaisuudet, kuten lujuus, sähköneristävyys, vesitiiviys ja keveys, muoviraaka-aineiden edullisuus sekä muoviesineiden tehokas valmistaminen suurissa sarjoissa ovat syy muovien käytön hyvin nopealle laajenemiselle 1950-luvulta alkaen. Muovin hajoamattomuus luonnossa tekee siitä myös ympäristöongelman.
Polymeerit
Kaikki polymeerituotteet eivät ole muoveja, vaan polymeereistä valmistetaan myös esimerkiksi elasteja, vahoja, voiteita, saumausmassoja ja maaleja.
Historia
Toinen jo 1800-luvulla keksitty muovilaatu on selluloosa-asetaatti. Vuonna 1897 kehitettiin kaseiinista valmistettu galaliitti. Saksaan, Hampuriin perustettiin ensimmäinen galaliittitehdas vuonna 1904.
Israelin Gazan operaatiot 2007
19. toukokuuta
Kaksi Hamasin jäsentä kuoli autoonsa Israelin ilmaiskussa. Kolmas paikallaolija kuoli myöhemmin vammoihinsa.
Muovi
Käyttömäärä
Suomalaiset käyttävät 86 kg muovia asukasta kohti vuodessa. Se on vähemmän kuin länsimaissa keskimäärin.
Käyttökohteet
Autoteollisuudessa muovin käyttö on levinnyt sähkölaitteista ja verhoilusta konepellin alle esimerkiksi tuulettimiin ja putkistoihin. Pyrkimys polttoainetaloudellisuuteen ja jalankulkijoiden turvallisuuteen on puolestaan tuonut keveät muovimateriaalit puskureihin ja jäähdyttimiin. Keveys, korroosionkestävyys, antimagneettisuus, ylläpidon helppous ja kustannustehokkuus kasvattavat alati muovin suosiota myös vesi- ja ilmaliikenteessä.
Terveysriskit
Ruokaan siirtyy muoviastioista niiden sisältämiä monomeereja sekä pehmitin- ja säilöntäaineita, jotka lisäävät riskiä saada hormonaalisia häiriöitä, sairastua syöpään tai hedelmättömyyteen tai saada kehitysvaurioita. Siirtyminen on sitä suurempaa, mitä rasvaisempaa, happamampaa tai kuumempaa ruokaa astiassa säilytetään. Eniten vaaraa koituu pinnaltaan kuluneista sekä vanhoista astioista, koska muovin valmistus ei ole ollut ennen niin säädeltyä kuin nykyisin.
Lekaa otsaan
Kappaleet
Kaikki kappaleet sovittanut Erno Lindahl.
Kuunari Anna
Onnettomuus
Kuunarin hylky käännettiin vasta 15. kesäkuuta, ja se hinattiin sitten Oskarshamnin sataman laituriin. Tässä vaiheessa löytyi aluksen kajuutasta yhden miehistön jäsenen, kokkina toimineen päällikön vaimon Alma Luotosen ruumis. Hänet haudattiin 17. kesäkuuta Oskarshamnin hautausmaalle. Muita miehistön jäseniä ei koskaan löydetty. Hylyn kansilasti oli huuhtoutunut mereen, mutta ruumassa ollut lasti oli säilynyt. Mastot olivat katkenneet, ja keulaskanssi oli repeytynyt irti. Laivan hylky ja sen jäljellä ollut lasti luovutettiin marraskuussa 1925 pelastuspalkkiona tukholmalaiselle pelastusyhtiölle Bergnings och dykningsaktiebolaget Neptunille.
Helsingin vankila
Historia
pienoiskuva|Mietelause Raamatusta.
Laura Ikauniece-Admidiņa
Henkilökohtaiset ennätykset
Lähteet: IAAF, Tilastopaja
USS Greeneville
Palvelus
Palvelukseenotettaessa alus sijoitettiin Pearl Harboriin Havaijille.
Mahabir Pun
Yhteydenpito tuotti vuonna 1997 ensimmäisen merkittävän tuloksen: Nangin lukio sai neljä käytettyä tietokonetta lahjoituksena Australiasta. Rakennettuaan Nangiin pienen vesivoimalan puron ääreen, Pun alkoi opettaa tietojenkäsittelyä Nangin lukiossa. Kylä alkoi myös saada lisää lahjoitettuja tietokoneita ja komponentteja eri puolilta maailmaa, muun muassa Singaporesta, Malesiasta ja Yhdysvalloista. Vuonna 2001 Nangin lukio oli ainoa yhteisölukio Nepalissa, jolla oli tietokoneluokka.
Vartkess A. Apkarian
Akateeminen ura
Apkarian on työskennellyt tutkijana Northwestern-yliopistossa ja Cornellin yliopistossa. Vuodesta 1983 hän on työskennellyt Kalifornian yliopistossa, Irvinessä (UCI). Hän toimi yliopistonsa kemian laitoksen johtajana kaudella 2003–2007. Nykyisin (elokuu 2016) hän on UCI:n kemiallisen fysiikan ja fysikaalisen kemian professori.
Tutkimusura
Professori Apkarian on vuoteen 2016 mennessä ollut tekijänä yli 150 tieteellisessä julkaisussa. Elokuussa 2016 häneltä oli ilmestynyt jo 199 julkaisua.
Kunniatohtoriksi
Professori Apkarianilla on ylipäätään ollut suuri vaikutus suomalaiseen fysikaalisen kemian tutkimukseen. Hän on tehnyt tutkimusyhteistyötä suomalaisten yliopistojen kanssa. Hänen tutkimusryhmässään on saanut oppinsa mm. kolme tulevaa suomalaista kemian professoria (Henrik Kunttu, Jussi Eloranta ja Mika Pettersson). Lisäksi ryhmässä on työskennellyt useita muita suomalaisia tutkijoita (esim. post doc-tutkijoina tai vierailevina tutkijoina).
Härrydan kunta
Härrydan kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Mölnlycke.
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
USS Cheyenne (SSN-773)
USS Cheyenne (runkonumero SSN-773) on Yhdysvaltain laivaston Los Angeles -luokan ydinsukellusvene.
Skotlannin naisten jalkapallomaajoukkue
Skotlannin naisten jalkapallomaajoukkue edustaa Skotlantia kansainvälisissä naisten jalkapallon maajoukkuekilpailuissa. Se toimii Skotlannin jalkapalloliiton alaisuudessa. Skotlanti pelasi ensimmäisen kerran virallisessa EM-lopputurnauksessa vuonna 2017 ja MM-lopputurnauksessa vuonna 2019.
Vuoden 2017 EM-lopputurnauksessa Skotlanti hävisi alkulohkossaan Englannille 0–6 ja Portugalille 1–2 sekä voitti Espanjan 1–0 mutta ei selviytynyt jatko-otteluihin. Joukkueen maalintekijät olivat Erin Cuthbert ja Caroline Weir.
Frank Rijkaard
Ura valmentajana
Kesäkuussa 2009 Rijkaard siirtyi Galatasarayn päävalmentajaksi kahden vuoden sopimuksella. Rijkaard ja Galatasaray purkivat kuitenkin valmentajan sopimuksen yhteisymmärryksessä 20. lokakuuta 2010. Turkin suurimpiin seuroihin kuuluva Galatasaray oli kahdeksan pelatun kierroksen jälkeen Turkin liigassa sijalla yhdeksän.
Hiidenniemen pooki
Hiidenniemen pooki oli tunnusmajakka, joka rakennettiin merimerkiksi Hailuodon saaren pohjoisosassa sijaitsevaan Hiidenniemeen. Pookin piirustukset laati intendentinkonttorin esimies, arkkitehti Ernst Lohrmann, ja se valmistui 1859. Tyyliltään pooki oli pelkistetty keilamainen kuusisivuinen torni, jonka rakennusmateriaalina oli puu. Tornissa oli huippumerkkinä tuuliviiri tai lippu. Pooki tuhoutui salamaniskun aiheuttamassa tulipalossa 1925. Krunnien saaristossa sijaitseva kuusisivuinen Ulkokrunnin pooki on rakenteeltaan lähes vastaava kuin Hiidenniemen pooki.
Independence-luokka (lentotukialus)
Taustaa
Vuonna 1942 Yhdysvaltain laivasto havaitsi, ettei se saisi ennen vuotta 1944 uusia lentotukialuksia palvelukseen. Kyseisenä vuonna valmistuisivat ensimmäiset Essex-luokan alukset. Presidentti antoi määräyksen muuttaa rakenteilla olevat Cleveland-luokan risteilijät lentotukialuksiksi, mikä oli ollut esillä jo elokuusta 1941 alkaen. Varustelutoimisto vastusti esitystä, koska alukset olisivat vain toisen luokan lentotukialuksia. Toisaalta USS Essex valmistui etuajassa jo joulukuussa 1942 eli jo ennen ensimmäisenkään Independence-luokan aluksen valmistumista.
Bakteeritulehdus
Varsinkin vastustuskyvyn ollessa heikko esimerkiksi ikenissä tai iholla oleva tulehdus voi levitä muualle elimistöön, kuten sydämeen. Puolustuskykyä heikentävät monet sairaudet, kuten diabetes, ja lääkkeet, kuten kortisoni ja syöpähoidot.
Miso
Miso on japanilainen, käyneistä soijapavuista valmistettu tahna. Se on yksi japanilaisen keittiön perusraaka-aineista, jota voidaan käyttää esimerkiksi keittoihin, marinadeihin ja kastikkeisiin. Sitä valmistetaan höyrytetyistä soijapavuista, suolasta ja käymisprosessin aloittavasta kōjista, joka sisältää Aspergillus oryzae -homeen avulla käytettyjä soijapapuja, riisiä tai ohraa.
Şamaxı
Vuonna 1840 kaupungista tuli Kaspian alueen ja vuonna 1846 Şamaxın läänin hallinnollinen keskus. Vuoden 1859 maanjäristyksen jälkeen lääninhallinto siirrettiin Bakuun. Myöhemmin kaupunki oli Bakun lääniin kuuluneen kihlakunnan keskus. 1800-luvun lopussa sen asukkaista 79 % oli azereja, 18 % armenialaisia ja 3 % venäläisiä.
Vuorikeltakirvinen
Uhat ja suojelu
Nykyään ruohotasangot peittävät alueesta enää arviolta viidenneksen, ja monet jäljellä olevista palasista ovat liian pieniä pitämään yllä vuorikeltakirvispopulaatiota. Lähes kaikki ylänköjen ruohikot ovat yksityismaillaa, joilla ei ole virallista suojelustatusta. Niiden suojelu olisi alueen västäräkkilajille äärimmäisen tärkeää. Vuonna 1996 tehty tutkimus osoittaa, että maanomistajilla on halua lisätä maidensa suojeluarvoa. Paikallinen suojelujärjestö Friends of Kinangop Plateau tekee kampanjaa, jolla rohkaistaan ruoantuotannon siirtämistä pieniin puutarhoihin ilman, että suuria ruohikkoalueita tarvitsisi muokata. Suojelua edistää myös maitotalouden kehittäminen, joka tekee ylänköjen ruohotasankojen säilyttämisestä aiempaa houkuttelevampaa ja taloudellisesti kannattavampaa.
Teknologinen konvergenssi
Taloudellisessa yhteydessä voidaan tarkoittaa toimialojen teknologista konvergenssia. Siinä on kyse eri toimialoilla olevien yritysten käyttämien tai tuottamien tuotteiden sekä palveluiden teknologioiden samankaltaistumisesta.
Hirvelä
Hirvelä  on kylä Kiikalassa Salossa. Kylä sijaitsee Kiikalan läntisessä osassa ja rajautuu lännessä Kiikalan Kärkelän, etelässä Kiikalan Rekijoen, idässä Someron Lautelan ja Terttilän, pohjoisessa Someron Ihamäen, Harjun ja Härkälän sekä luoteessa Someron Talvisillan kyliin.
Peter Sack
Sackin ennätys on 17. toukokuuta 2008 Versmoldissa työnnetty 21,19. Sisällä Sack on työntänyt 20,88 (2008). Saksan mestaruuden Sack on voittanut ulkoradoilla vuonna 2007 ja sisäradoilla vuosina 2007 ja 2008. Euroopan cupin kuulakilpailun hän on voittanut 2007 ja 2008.
Hirvelä
Historia
Hirvelä on yhdessä läheisen Rekijoen kanssa ollut yksi Kiikalan suurimmista kylistä ja tämän perusteella sitä on pidetty myös yhtenä vanhimmista. Kylän vanhoja taloja ovat Anttila (jaettu vuonna 1772 Yli- ja Ali-Anttilaan), Heikkilä (jaettu 1769 Ali- ja Yli-Heikkilään), Kämi, Marttila (jaettu 1773 Yli- ja Ali-Marttilaan), Nikula, Uotila ja Vanhaseppä.
Forrestal-luokka
Tilauksen taustaa
Alusluokka oli ensimmäinen Yhdysvaltain laivaston lentotukialusluokka, jossa lentokansi oli kiinteä osa runkoa. Tähän vaikutti rungon jäykistämistarpeen lisäksi vaadittu teräskannen kolmen tuuman paksuus. Samoin ensimmäistä kertaa Yhdysvaltain lentotukialuksessa tykkiasemat sijoitettiin varsinaisen rungon ulkopuolelle asennettuille parvekkeille. Kummallekin puolelle sekä perään että keulaan asennettiin yksiputkiset 5"/54 DP Mk42 -tykit.
Italian kreikkalaiset
Italian kreikkalaiset ovat Italiassa asuvia kreikkalaisia. Vuonna 2003 Italiassa asui 7 271 Kreikan kansalaista, joiden lisäksi historiallisen Magna Graecian alueella asuu edelleen 2 500–20 000 kreikan kielen griko-nimistä murretta puhuvaa henkilöä. Historiallista kreikkalaisasutusta on Calabriassa ja Apuliassa, missä kreikkalaisia on noin 60 000. Kreikasta Italiaan muuttaneita on kaikkiaan noin 30 000.
Historia
190px|thumb|vasen|[[Antiikin kreikka|Antiikin aikainen kreikkalainen vaasi Apuliasta.]] Magna Graecian alueella on ollut kreikkalaista asutusta 800-luvulta eaa. 900-luvulta lähtien Italiaan pakeni suuria määriä kreikkalaisia Ottomaanien tuhoamasta Bysantista. 1000-luvulla alueelle tulivat normannit, mikä johti alueen osittaiseen latinalaistumiseen. Tuolloin etenkin kreikkalainen papisto omaksui latinan suurin joukoin. Tavallinenkin kansa alkoi latinalaistua 1400-luvulta lähtien. Kreikka säilyi maaseudulla eristäytyneissä kylissä, mutta niissäkin asukkaat olivat kaksikielisiä 1600-lukuun mennessä. Italian yhdentymisen jälkeen vuonna 1861 suoritetussa väestönlaskennassa kreikkalaisia oli 8 000. Kiinnostus kansanperinteeseen heräsi ja esimerkiksi kreikankielisiä runoja ja lauluja julkaistiin ja kerättiin talteen. Vuonna 1901 Italia aloitti maastamuuton tukemisen, mikä johti suuriin joukkomuuttoihin etenkin kreikkalaisten asuttamasta Etelä-Italiasta. Maastamuuttoa alettiin vaikeuttaa vasta fasistien tultua valtaan vuonna 1922. Fasistit myös vainosivat kreikkaa puhuvaa väestöä. Kreikkalaisten maanviljelijöiden omavaraisuus 1950-luvun maatalousuudistukseen saakka suojeli kuitenkin kieltä. Kreikkalaisen väestön omavaraisuutta heikensi sittemmin myös maaseudulta muutto kaupunkeihin ja pakollinen asepalvelus. Sekä paikalliset että ulkomaiset tutkijat aloittivat kreikan tutkimuksen jälleen 1950-luvulla. 1970-luvulla perustettiin La Ionica -kulttuuriseura, joka julkaisi muun muassa kreikan kielistä proosaa. Sittemmin perustettiin Unione dei Greci dell’Italia Meridionale, joka vaati esimerkiksi kaksikielisiä tienviittoja, mutta tähän ei suostuttu. Kreikan hallitus aloitti yhteistyön La Ionican kanssa ja Italian kreikkalaisia kutsuttiin esimerkiksi kesäleireille Kreikkaan. Kreikkalaiset mainitaan suojeltavana ryhmänä Italian vuoden 1999 laissa.
Nykypäivä
220px|thumb|oikea|Kreikkalainen musiikkiryhmä [[Salentossa.]] Italian kreikkalaisiin ja grikoon kohdistettu mielenkiinto elää yhä. Grikoa opiskellaan sen eristyneisyydestä juontuvan ”puhtauden” vuoksi ja kreikkalaista väestön geenejä on tutkittu samasta syystä lääketieteelisiin tarkoituksiin. Italiassa esitetään kreikankielisiä radio-ohjelmia, sitä opetetaan muutamissa kouluissa ja sillä ilmestyy useampia lehtiä. Kreikkalainen musiikkitraditio on elossa, minkä lisäksi Italiassa on useita kreikkalaisia teatteriryhmiä.
Gordon Hollingshead
Hänen elokuvauransa alkoi vuonna 1914, jolloin hän toimi osa-aikaisena näyttelijänä Thanhauset Studiolla New Rochellessa. Ensimmäisen maailmansodan loputtua hän sai töitä Warner Brothersista avustavana ohjaajana ja hänestä tuli lyhytelokuviin keskittyvän osaston johtaja vuonna 1938. Hollingshead voitti uransa aikana seitsemän Oscar-palkintoa ja lisäksi hän oli 16 kertaa ehdolla parhaan yhden kelan ja kaksikelaisen lyhytelokuvan Oscar-palkintoihin.
Eadric Streona
Tanskalaisten hyökkäys Englantiin
Vuosina 1009–1010 tanskalaiset hyökkäsivät Wessexiin ja Itä-Angliaan. Northumbria ja Mercia olivat sivussa sotatoimista. Anglosaksien kronikka valittaa, että Eadric esti kuninkaan armeijan liikkeitä maillaan ”silloin kuten aina”. Eadric ei ollut kuitenkaan täysin toimeton, sillä vuonna 1012 hän teki sotaretken syvälle Walesiin.
Antti Ketonen
Ketosen varsinainen ensimmäinen soolosingle, ”Olisitpa sylissäni”, julkaistiin elokuussa 2017. Kappaleella oli nimekäs tekijätiimi: kappaleen on säveltänyt Lauri Tähkä, joka on myös sanoittanut kappaleen yhdessä Sinikka Svärdin kanssa. Tuotannosta vastasi Samuli Sirviö. Kappaleesta muodostui iso radiohitti, se oli 11 viikon ajan radiolistan ensimmäisellä sijalla ja se striimasi platinaa. Kappale oli vuoden 2018 soitetuin kappale suomalaisissa radioissa, sillä se soi vuoden aikana yli 9000 kertaa. Se myös palkittiin vuoden iskelmänä Iskelmä Gaalassa 2018. Olisitpa sylissäni -niminen albumi julkaistiin toukokuussa 2019.
Balto – pako yli suuren veden
Balto – pako yli suuren veden (Balto: Wolf Quest) on vuonna 2002 tehty piirroselokuva. Se on jatkoa edelliselle elokuvalle Balto.
Tong Wen
Tong Wen (, s. 1. helmikuuta 1983) on kiinalainen judoka, moninkertainen arvokisavoittaja.
Vuonna 2011 Tong voitti Grand Slam -kilpailun Moskovassa, maailmancupin Madridissa, Grand Prix -kilpailun Qingdaossa sekä maailmanmestaruuden yli 78-kiloisten sarjassa Pariisissa ja avoimen luokan MM-kisoissa Tjumenissa. Tong oli Lontoon olympialaisten suosikkeja, sillä hän ei ollut hävinnyt Pekingin olympiakisojen jälkeen. Tong hävisi kuitenkin välierässä Idalys Ortízille mutta pystyi voittamaan pronssiottelun.
Shenandoahin laakson sotaretki 1862
Sotaretki oli Konfederaation kannalta valtava menestys. Jackson löi kolmen Unionin komentajan armeijat viidessä peräkkäisessä taistelussa. Lisäksi Jackson sai sidottua Unionin joukkoja taisteluihin niin, etteivät nämä voineet osallistua Unionin yrityksiin valloittaa Konfederaation pääkaupunki Richmond.
Taustaa
Maaliskuussa 1862 Unionin kenraali Nathaniel Banks oli valloittanut laaksossa sijaitsevan Winchesterin kaupungin noin 35 000 miehen vahvuisella armeijallaan. Unionin presidentti Abraham Lincoln oli kuitenkin huolissaan pääkaupunki Washingtonin puolustuksesta, minkä vuoksi hän määräsi valtaosan Banksin joukoista vahvistamaan pääkaupungin puolustusta.
Ennen Shenandoahin laakson sotaretken alkamista Unionin joukot olivat etenemässä kohti Konfederaation pääkaupunkia Richmondia, joka oli hyvin tärkeä sekä poliittisen asemansa että siellä sijainneiden sotilassairaaloiden ja vahvan teollisuuden vuoksi.
McDowell
Kernstownin taistelun jälkeen Jackson vetäytyi Swift Run Gapiin, jossa hän sai 30. huhtikuuta täydennyksenä kenraalimajuri Richard Ewellin divisioonan. Jackson jätti Ewellin puolustamaan laaksoa ja marssitti 3. toukokuuta omat joukkonsa laakson itäpuolelle, josta hän kuljetti joukkonsa seuraavana päivänä huomaamattomasti rautateitä pitkin takaisin laaksoon Stauntoniin. Sieltä Jackson hyökkäsi yllättäen Unionin kenraalimajuri Robert Milroyn joukkoja vastaan 8. toukokuuta. Jackson voitti taistelun yllätyksen turvin ja pakotti Milroyn vetäytymään länteen.
Merkitys
Shenandoahin laakson sotaretken onnistuminen johti myös etelävaltiolaisten yleisen mielialan nousuun. Unioni oli pääosin hallinnut sisällissodan tapahtumia vuoden 1862 ajan, joten Jacksonin voitokkaat taistelut Shenandoahin laaksossa tulivat Konfederaatiolle tärkeään aikaan.
Stationaarinen rintama
Stationaarinen rintama on paikallaan pysyvä rintama kylmän ja lämpimän ilman rajalla, tavallisempi kesällä. Se on useimmiten polaari- ja keskileveysasteiden ilmamassojen raja. Yleensä se kestää paikoillaan korkeintaan muutaman päivän. Stationaarinen rintama muistuttaa lämmintä rintamaa tai hidasta kylmää rintamaa. Sää stationaarisen rintaman alueella on vaihteleva, monesti pilvinen ja usein vielä sateinen. Stationaarinen rintama muuttuu muutamassa päivässä joko kylmäksi tai lämpimäksi rintamaksi, tai sen pilvet hajoavat.
Gankovo
Keskuskylän lisäksi kuntaan kuuluvat Kapšinskin ja Mehbazan taajamat sekä 27 kylää: Abramovo, Davydovštšina, Gorohovištše, Gurenitši, Isakovo, Jerjomina Gora, Kazalma, Kontsy, Kunevitši, Leošino, Lihatševo, Maloje Usadištše, Mihaljovo, Navolok, Novaja Ust-Kapša, Novinka, Olontšeno, Serebrjanka, Sosnovka, Štšekotovitši, Terenino, Tokarevo, Usadištše, Ust-Kapša, Vinogora ja Zaborovje.
Margaret Bourke-White
Nuoruus ja opiskelu
Margaret Bourke-White syntyi Bronxissa vuonna 1904. Hän oli yksi Joseph ja Minnie Bourke-Whiten kolmesta lapsesta. Joseph White oli painotaloissa työskennellyt insinööri ja Minnie Bourke-White kotiäiti, joka oli opiskellut pikakirjoittajaksi. Minnie kannusti lapsiaan kouluttautumaan. Margaret oli lapsena kiinnostunut muun muassa sammakoista, ja hän halusi opiskella herpetologiaa. Hän kirjoitti myöhemmin muistelmissaan, että kuvitteli itsensä tieteilijäksi, joka keräisi luonnontieteellisin museoihin näytteitä sademetsistä ja tekisi asioita, joita naiset eivät ikinä tehneet.
Toisen maailmansodan kuvat
Bourke-White kuvasi vuonna 1943 Italiassa maataisteluja, ja vuonna 1945 hän oli kenraali Pattonin joukkojen mukana Saksassa. Siellä hän kuvasi muun muassa itsemurhan tehneiden natsiupseerien perheitä, keskitysleirin vapauttamista ja pientä työleiriä, jonka juutalaiset vangit olivat sytyttäneet palaamaan.
MARC 21
MARC-formaatin tarkoitus ja kehitys
MARC on kirjastojen luettelotietojen tallennukseen ja vaihtamiseen määritelty standardi eli bibliografisten tietojen vaihtomuoto (Machine Readable Cataloguing). MARC:in kehitys alkoi Yhdysvaltain Kongressin kirjastossa vuosina 1967–1968. Kongressin kirjasto vastaa edelleen standardista. Lisäksi kehitystyössä on mukana muita kansainvälisiä ja kansallisia organisaatioita. . Suomessa MARC-formaatista vastaa Kansalliskirjasto.
MARC 21 -formaatit saatiin suomennetuiksi alustavasti 2006. Suositus formaatin käyttöönotosta yleisissä ja erikoiskirjastoissa annettiin Digitaalisen kirjaston ohjausjärjestelmän verkkopalveluryhmän kokouksessa tammikuussa 2007. Voyager-kirjastot muunsivat tietokantojaan MARC 21 -formaattiin vuodenvaihteessa 2008-2009. Tähän liittyen järjestetään tarvittavaa koulutusta.
SNCAC
Historia
SNCAC-valtionyhtiö syntyi vuonna 1936, kun kurjassa taloudellisessa tilassa olevat Farmanin Boulogne-Billancourtin tuotantolaitos ja Hanriotin Bourgesin tuotantolaitos yhdistettiin lentokoneteollisuuden kansallistamisen seurauksena. Vuonna 1945 siihen yhdistettiin Loire-Nieuport (Issy-les-Moulineaux).
SNCAC lakkautettiin kesäkuussa 1949. Siihen kuuluneet tehtaat liitettiin Société Nationale de Constructions Aéronautiques du Nord (SNCAN, Pohjois-Ranskan lentokonetehdas) yhtiöön.
Lentokoneet
thumb|SNCAC NC 1071
John Whitehead (tutkimusmatkailija)
John Whitehead (30. kesäkuuta 1860 Muswell Hill, Lontoo, Britannia – 2. kesäkuuta 1899 Hainan Kiina) oli englantilainen tutkimusmatkailija, luonnontieteilijä ja ammattimainen lintujen keräilijä. thumb|200px|John Whiteheadin löytämä [[filippiinienkotka.]] Whitehead matkusteli Borneossa vuosina 1885–1888 ja keräsi joukon uusia eläinlajeja, kuten smaragdiharlekiinin (Calyptomena whiteheadi). Palattuaan matkalta hän kirjoitti teoksen The Explorations of Mount Kina-Balu (1893). Vuosina 1893–1896 Whitehead tutki Filippiinejä ja löysi jälleen useita uusia lajeja, muun muassa erään maailman suurimmista linnuista, filippiinienkotkan (Pithecophaga jefferyi). Vuonna 1899 Whiteheadin piti palata Filippiineille, mutta Espanjan ja Yhdysvaltojen sota esti hänen aikeensa. Sen sijaan hän matkusti Hainaniin Kiinaan, jossa hän kuoli pian kuumetautiin.
Teitur Þórðarson
Ura pelaajana
Teitur aloitti pelaajauransa Íþróttabandalag Akranessissa 1969. ÍA kuului Islannin jalkapalloilun suuriin seuroihin 1970-luvulla ja Teitur oli maaleillaan auttamassa sen kolmeen Islannin mestaruuteen. Kahdeksan vuoden jälkeen hän jätti kotimaansa kentät mestarina kauden 1977 jälkeen ja siirtyi Ruotsiin Jönköpings Södraan, josta varsin pian Östersiin.
Shiloh Fernandez
Shiloh Thomas Fernandez (s. 26. helmikuuta 1985 Ukiah, Kalifornia) on yhdysvaltalainen näyttelijä, joka tunnetaan muun muassa televisiosarjoista Jericho ja Taran monta elämää sekä elokuvasta Red Riding Hood – Punahilkka.
Vammaispalvelut
Vammaispalvelut ovat valtion, kuntien tai vammaisjärjestöjen tarjoamia palveluita, joiden tarkoituksena on edistää vammaisen henkilön edellytyksiä elää ja toimia muiden kanssa yhdenvertaisena yhteiskunnan jäsenenä sekä ehkäistä ja poistaa vammaisuuden aiheuttamia haittoja ja esteitä.
Édouard-Jean Empain
Empainin sieppaus
Empainin löytämiseksi järjestettiin suuretsintä. Poliisi pysäytti ja tutki 24 tunnin aikana noin 140 000 autoa koko maassa. Kaappauksen jatkuttua kaksi kuukautta 24. maaliskuuta poliisin erikoisryhmä sai sieppaajat ansaan. Poliisin ja viiden sieppaajan välille syntyi tulitaistelu, jonka seurauksena yksi sieppaajista kuoli, yksi haavoittui ja yksi vangittiin.
Max Lange
Max Lange (7. elokuuta 1832 Magdeburg – 8. joulukuuta 1899 Leipzig) oli saksalainen shakin suurmestari ja teoreetikko.
Herb Kohl
Kohl syntyi juutalaisille vanhemmille Milwaukeessa. Hänen isänsä syntyi Puolassa ja äitinsä Venäjällä. Kohl valmistui Wisconsin–Madisonin yliopistosta sekä Harvardin yliopistosta ja palveli Yhdysvaltain armeijan reservissä 1958–1964.
Heian-kausi
Heian-kauden kirjallisuus
Japanin nykyisen kansallislaulun Kimi Ga Yon sanat kirjoitettiin Heian-kaudella, kuten myös Murasaki Shikibun Genjin tarina, yksi ensimmäisistä japaninkielisistä romaaneista. Murasaki Shikibun aikalainen ja kilpailija Sei Shōnagon keräsi ajatuksensa keisarinnan palveluksessa toimiessaan Tyynykirjaan (枕草子, Makura no sōshi) 990-luvulla. Kuuluisa japanilainen irohana tunnettu runo kirjoitettiin myös Heian-kaudella.
Koripallomuseo
Koripallomuseo on suomalaisen koripallon historiaan keskittynyt museo. Koripallomuseo vaalii kerää aineellista koripalloperinnettä. Finnish Basketball Hall of Fame – Koripallomuseo yksiselitteisesti kerää, säilyttää ja esittelee suomalaista koripallokulttuuria. Tämän lisäksi museo vastaa mm. Hall of Fame-toiminnan kehittämisestä ja laaja-alaisemminkin ajateltuna suomalaisen moniarvoisen lajikulttuurin arvostamisesta. Koripallomuseo toimii Koripalloliiton, Suomen Urheilumuseon ja Kymenlaakson museon kanssa tiiviissä yhteistyössä.
Bella Darvi
Darvin elokuva- ja televisioura päättyi lyhyeen, koska kriitikot teilasivat hänet näyttelijänä, eritoten Sinuhessa. Rooli olikin alun alkaen suunniteltu Monroelle, mutta Zanuck halusi siihen väkisin uuden suojattinsa. Tuottajan suojelukaan ei pitkälle kantanut, koska suuret tähdet, kärjessä Marlon Brando, eivät voineet sietää Darvia. Uusitalon mukaan vain Richard Widmark tuli hänen kanssaan toimeen.
Mestarien liigan kausi 2017–2018
Puolustavana mestarina kauteen lähti turnauksen kolmatta espanjalainen Real Madrid, joka kukisti loppuottelussa englantilaisen Liverpoolin voittaen kolmannen perättäisen ja turnauksessa ennätyksellisen 13. mestaruuden.
Lohkovaihe
Joukkueet jaettiin kahdeksaan neljän joukkueen lohkoon, joissa lohkojen joukkueet pelasivat toisiaan vastaan koti- ja vierasottelun. Jokaisen lohkon kaksi parasta pääsivät pudotuspelien neljännesvälieriin. Lohkon kolmanneksi sijoittuneet pääsivät Eurooppa-liigan kauden 2017–2018 ensimmäiselle pudotuspelikierrokselle ja neljänneksi sijoittuvat putosivat pois.
Välierät
Arvonta suoritettiin 13. huhtikuuta 2018
Kaliumformiaatti
Käyttö liukkauden torjunnassa
Kaliumformiaattia on ehdotettu käytettäväksi myös maanteiden liukkauden torjuntaan. Sitä pidetään haitattomampana kuin tarkoitukseen yleisesti käytettyä tiesuolaa, sillä se hajoaa hiilidioksidiksi ja vedeksi ennen kulkeutumistaan pohjaveteen. Sekä Suomessa että muualla maailmassa liukkaudentorjunta on liannut pohjavesiä, joita ei ympäristönsuojelulain mukaan saisi pilata. Suomen luonnonsuojeluliiton mukaan Suomessa on tällä hetkellä 500 pohjavesialuetta, jotka ovat vaarassa tärveltyä ihmisten toimien vuoksi. Kaliumformiaatin laajempaa käyttöä rajoittaa sen kallis hinta, sillä biologisesti hajoavat formiaatit maksavat noin 15 kertaa niin paljon kuin tiesuola. Kaliumformiaatti aiheuttaa myös korroosiovaurioita tietyissä materiaaleissa.
Adiel Bergroth
Adiel Bergroth (3. marraskuuta 1848 Keuruu – 26. huhtikuuta 1905 Helsinki) oli suomalainen pappi, rehtori ja moninkertainen valtiopäivämies.
Guldhøj
Guldhøjn mieshauta (hauta A)
Arkkuun oli laitettu mukaan eräitä esineitä. Sellainen oli reunuskirves, joka oli vielä varressaan kiinni (luetteloitu numerolla B5075). Kirveen varsi oli L-kirjaimen muotoinen ja terä oli sidottu varren taipuneen pään halkaistuun osaan narulla. Mukaan oli laitettu myös hyvin säilynyt pronssinen tikari ja sen tuppi (B5076), luinen lusikka (B5078) ja puunkuoresta valmistettu pyöreäpohjainen kannellinen rasia (B5081). Rasian lisäksi oli mukana kaksi puusta koverrettua suurta kulhoa (B5079 ja B5080), joissa oli kummassakin korva. Toinen kulho makasi arkussa nurinpäin ja se oli koristelty tinanappiupotuksin. Tinanapit muodostivat tähtimäisen kuvion. Erikoisin esine oli leirituoli (B5077,, valokuva yllä), joka makasi haudassa kokoon taitettuna.
Hietoinen
Lähteet
60.89433°N, 25.03817°W
The Pin Ups
The Pin Ups oli suomalainen 1980-luvulla toiminut yhtye. Se julkaisi vuosina 1983–1985 kaksi singleä ja yhden EP:n. Megamania julkaisi yhtyeen tuotannosta kokoelma-albumin Trash & Glam vuonna 2001.
Esiintymiset
Huolimatta pitkästä Lepakon treenijaksosta yhtye ei siis esiintynyt lainkaan. Tämä johtui osittain siitä, että tuo aika Helsingissä oli varsin rajun juhlimisen ja yöelämän aikakautta. Pete Europa toimi myös DJ:nä sekä Einstein A Go Go -klubilla että osittain myös Bela Lugosi -klubilla. Lisäksi hän järjesti Lepakon ensimmäiset Yöbailut General Njassan kanssa. Juhlimiseen kului siis paljon aikaa, minkä lisäksi Floyd asui pariinkin otteeseen Amsterdamissa pitkiä jaksoja. Myös muu yhtye muutti joksikin aikaa Amsterdamiin. Tämä tarkoitti jatkuvia katkoksia yhtyeen harjoitteluun, ja myös musiikilliset ideat muuttuivat.
Ethelbert Lort Phillips
Ethelbert Edward Lort Phillips (1857 – 1943 ) oli englantilainen harrastajalintutieteilijä.
Lort Phillips avioitui vuonna 1891 Louisa Jane Forbes Gunnisin kanssa.
Pan Amin lento 830
Pommin toi koneeseen jordanialaissyntyinen palestiinalainen Mohammed Rashed, joka kuului Palestiinan vapautuksen kansanrintamasta erkaantuneeseen toukokuun 15. päivän terroristiryhmään. Hänet pidätettiin vuonna 1988 Kreikassa ja tuomittiin 15 vuodeksi vankeuteen, joskin hänet vapautettiin hyvän käytöksen ansiosta jo vuonna 1996. FBI pidätti hänet Egyptissä vuonna 1998. Hänet tuotiin Yhdysvaltoihin, jossa hän myönsi syyllisyytensä oikeudenkäynnissä vuonna 2002. Hän vapautui vankilasta vuonna 2013, minkä jälkeen Yhdysvaltain maahanmuuttoviranomaiset ottivat hänet haltuunsa odottamaan karkotusta maasta. Hänet karkotettiin lopulta Mauretaniaan vuonna 2016.
Perusturvarikos
Esimerkkejä mahdollisista perusturvarikoksista
Ihmisten perusturvaa heikentää myös asiakkaiden oikeuksia puolustavien sosiaaliasiamiesten uhkailu. Sosiaali- ja terveysturvan keskusliiton julkaiseman opinnäytetyön perusteella sosiaaliasiamiesten uhkailu ja painostus on kunnissa yleistä. Painostusta oli kokenut 40 prosenttia tutkimukseen osallistuneista 129 sosiaaliasiamiehestä. Kun Minna Dogan keräsi tilastollista aineistoa sosiaalityön pro gradu -työtään varten, jotkut sosiaaliasiamiehet kertoivat, että heitä oli uhkailtu esimerkiksi työsuhteen loppumisella, jos he tuovat tietyt sosiaalitoimen ongelmat julki tai ovat liian kriittisiä vuosiraporteissaan. Useimmiten painostajat olivat sosiaalitoimen henkilöitä, kuten sosiaalijohtajia, mutta joukossa oli myös kuntien lakimiehiä ja henkilöstöjohtoa.
Kruununtorppa
Kruununtorppa oli itsenäinen suomalainen kruununtila, jolle sen vähäisten tilusten vuoksi ei annettu manttaalia. Siltä osin se erosi muista kruununtiloista. Niin kauan kuin Suomessa oli käytössä maavero kruununtorppa suoritti valtiolle (kruunulle) sille määrätyn raha- tai jyväveron. Kruununtorppia muodostettiin aiemmin veronvähennyksen avulla ja myöhemmin 27. joulukuuta 1877 annetun keisarillisen julistuksen perusteella. Viipurin läänissä talon tuli vastata vähintään 1/10 manttaalia ja muualla Suomessa 1/8 manttaalia. Jos talon veroluku veronvähennyksen vuoksi jäi tätä pienemmäksi tai valtion maalle perustetulla viljelystilalla oli niin vähän viljelyksiä ettei veroluku ylittänyt tätä manttaalimäärää, tilasta muodostettiin kruununtorppa.
Ildjarn
Vuoden 1992 Seven Harmonies of Unknown Truths -demolla vierailevana vokalistina oli Samoth ja vuoden 1993 Ildjarn-demolla Ihsahn. Ildjarn esiintyy myös Burzumin bootlegillä Draugen - Rarities kappaleellaan ”Seven harmonies of the unknown truths”.
Nanjingin posliinitorni
Tornissa säilytettiin Siddhartha Gautaman kallonpalaa eli sariraa, jonka munkki Danapala oli tuonut Intiasta Kiinaan jo Pohjoisen Song-dynastian aikana (960–1127). Sarira löydettiin myöhemmin tornin alapuolisesta kammiosta ja sitä säilytetään nykyään Qixian temppelissä Nanjingin koillispuolella. Kaupunki alkoi rakentaa vuonna 2010 alkuperäiselle paikalle pagodin rekonstruktiota, joka oli alun perin määrä avata yleisölle vuonna 2014.
Teenage Mutant Ninja Turtles: Turtles Forever
Juoni
Sillä välin taistelussa mutatoitunut Hunni suostuu tekemään yhteistyötä Silppurin kanssa vaikka hän pettyi vuosia sitten saadessaan selville sen olleen muukalaisolento. Uudempi Silppuri asettaa Karain vastuuseen Tecknodromen korjauksen valvomisesta, jossa vanhempi Silppuri ja Krang ovat työläisinä. Karain mielestä laitteen teknologia on outoa ja robottijalkaninjat ovat heikkoja ja kömpelöitä, lähes piirrosmaisia. Mutta korjausten tullessa valmiiksi Karai vakuuttaa sen olevan juuri sopiva laite jolla Silppuri voi toteuttaa suunnitelmansa. Silppuri opettelee sillä välin moniuniversumista ja käskee myöhemmin Hunnia suorittamaan pienen tehtävän. Samalla Turtlesit yrittävät vanhojen Turtlesien avulla luoda siirtymälaitteen kepistä ja muista kummallisista osista päästäkseen omaan maailmaansa hakemaan tarvittavat laitteet päihittääkseen Technodromen. Hunni kuitenkin löytää Turtlesien piilopaikan ja hyökkää heidän kimppuunsa ja kertoo Silppurilta terveisiä. Taistelun päätteeksi he löytävätkin itsensä vanhojen Turtlesien maailmasta. Uudet Turtlesit miettivät mitä Hunni tarkoitti oikean Silppurin paluulla ja tajuavat Utromin Ch'rellin palanneen takaisin. Vanhemmat Turtlesit ihmettelevät kuka tämä ruotsalaiselta kuulostava hahmo on, jolloin Michelangelo hermostuu että eivätkö he ota mitään tosissaan. Vanhempi Leonardo sanoo niiden olevan oikeassa ja matkaavat kohti omaan kotiinsa, jossa heidän Tikkunsa toivottaa tervetulleiksi kaikki Turtlesit.
H. J. Walbeck
Walbeck toimi Turun akatemian sovelletun matematiikan dosenttina vuodesta 1816 ja tähtitieteen observaattorina vuodesta 1817. Hänet kutsuttiin Ruotsin kuninkaallisen tiedeakatemian kirjeenvaihtajajäseneksi vuonna 1817 sekä Astronomical Society of Londonin ja Hampurin matemaattisen seuran jäseneksi vuonna 1820.
Sedu Koskinen
Seppo Mauno Antero ”Sedu” Koskinen (s. 2. kesäkuuta 1957 Pälkäne ) on suomalainen ravintoloitsija ja liikemies, joka tunnettiin 2000-vuosikymmenellä Suomen suurimpana yökerhojen omistajana ja ”ravintolakeisarina”. Koskisen luoma uusi yökerhokonsepti ja nopean aggressiivinen laajeneminen suurten kaupunkien, erityisesti Helsingin, ravintolamarkkinoilla loi käsitteen ”sedula”, jolla tarkoitetaan tietynmallista Sedu Koskisen perustamaa yökerhoa.
Pekka Sivula
Pekka Sivula toimi 1977–1983 Suomen Golfliiton hallituksessa. Hän oli mukana perustamassa turkulaista Aura Golfia 1958 ja oli vuosina 1981–1983 sen puheenjohtaja.
Svanit
Asuinalue, lukumäärä ja kieli
Neuvostoliiton vuoden 1926 väestönlaskennassa rekisteröitiin 13 200 svania. Myöhemmin heitä on pidetty georgialaisina. Nykyään svaneja arvioidaan olevan noin 50 000 henkeä.
Toukolan Teräs
Nykypäivä
ToTen salibandyn miesten edustusjoukkue pelaa kaudella 2019–2020 toisessa divisioonassa tasolla B ja jalkapallon edustusjoukkue pelaa Suomen Palloliiton Uudenmaan piirin kolmannessa divisioonassa.
Koskemattomat
Koskemattomat on vuonna 2011 ensi-iltansa saanut ranskalainen Olivier Nakachen ja Éric Toledanon ohjaama draamakomedia. Elokuva perustuu tositapahtumiin. Käsikirjoittajat saivat idean elokuvaan ranskalaisesta dokumentista vuodelta 2001. Koskemattomien pääosissa ovat François Cluzet ja Omar Sy. Tosielämän henkilöt ovat Philippe Pozzo di Borgo ja Abdel Sellou.
Juoni
Onnettomuudessa neliraajahalvaantunut miljonääri Philippe (Cluzet) on palkkaamassa henkilökohtaista avustajaa. Työ on raskasta ja työntekijät vaihtuvat usein. Slummissa asuva Driss (Sy) kiertää työhaastatteluissa saadakseen työnantajilta allekirjoituksia todistaakseen, että on hakenut työtä ja siten oikeutettu työttömyyskorvaukseen. Hän vain käy työhaastatteluissa puhumassa suunsa puhtaaksi hankkiakseen allekirjoituksen, mutta Philippe päättää palkata hänet koeajalle, koska asenne tekee häneen vaikutuksen.
Vastaanotto
Elokuvasta tuli marraskuussa 2011 yhdeksän viikkoa ensi-iltansa jälkeen Ranskan kaikkien aikojen toiseksi katsotuin elokuva. Se sai 16 viikossa 19 miljoonaa katsojaa. Elokuvaa vietiin myöhemmin muualle Eurooppaan ja se oli Saksassa sekä Sveitsissä listaykkösenä 11 viikkoa. Koskemattomista tuli maailman tuottoisin ei-englanninkielinen elokuva, kun se ohitti elokuvan Henkien kätkemä (217 milj. €) ykköspaikan.
Conrad Veidt
Yksityiselämä
Veidt oli naimisissa kolme kertaa elämänsä aikana ja hänellä oli yksi tytär toisesta avioliitostaan. Kansallissosialistien vastustajana hän muutti pois Saksasta Englantiin vuonna 1933 kolmannen vaimonsa kanssa. Veidt ei itse ollut juutalaista sukua, mutta (vahvistamattomien) huhujen mukaan hän kirjoitti Saksan henkilötietolomakkeisiin rodukseen ”JUUTALAINEN” vihaisilla tikkukirjaimilla protestina kansallissosialisteja vastaan.
Osasyy Veidtin ja natsien väliseen antipatiaan oli hänen raivokas halunsa puolustaa ihmisoikeuksia joka nivoutui myös hänen yksityiselämäänsä. Hän oli itse liberaali, biseksuaali ja otti osaa 1920-luvun Berliinin homokulttuuriin. Myös monet hänen ystävistään olivat homo- tai biseksuaaleja, juutalaisia, liberaaleja ja muita kansallissosialistien vainojen kohteita. Samoin hänen kolmas vaimonsa oli juutalainen. Veidt salakuljetti vaimonsa, vaimonsa siskon ja näiden juutalaiset vanhemmat Itävallasta turvaan omassa autossaan.
Niéna
Niéna on maalaiskunta ja sen keskuskylä Sikasson alueen Sikasson piirissä Malissa. Se sijaitsee 80 kilometriä Sikassosta länteen. Kunnassa on 37 400 ja kylässä 8 600 asukasta (vuonna 2009).
José Siro González Bacallao
José Siro González Bacallao (9. joulukuuta 1930 Candelaria – 19. heinäkuuta 2021 ) oli kuubalainen roomalaiskatolinen piispa. Hänet vihittiin papiksi Pinar del Rion hiippakuntaan 28. helmikuuta 1954 ja nimitettiin sen johtoon 30. maaliskuuta 1982. Piispaksi konsekroinnin suoritti 16. toukokuuta Jaime Lucas Ortega y Alamino, jota avustivat Pedro Claro Meurice Estiu ja Fernando Ramon Prego Casal. González Bacallao toimi Pinar del Rion piispana, kunnes jäi eläkkeelle 13. joulukuuta 2006.
Heikki Rautasalo
Heikki Rautasalo (21. joulukuuta 1942 Jämsänkoski – 22. tammikuuta 2009 Helsinki) oli suomalainen sellotaiteilija. Hän toimi solistina, kamari­muusikkona, sellon­soiton opettajana, kapelli­mestarina ja Jyväskylän kesän taiteellisena johtajana.
Pedagogin urallaan Rautasalo toimi Jyväskylän konservatorion sellon­soiton lehtorina vuoteen 1985 asti ja sitten Sibelius-Akatemiassa sellon­soiton ja kamari­musiikin tunti­opettajana.
Putikon junaturma
Putikon junaturma tapahtui talvisodan jälkeen 18. maaliskuuta 1940 Punkaharjulla Putikon rautatieasemalla, kun tavarajuna törmäsi ratapihalla siirtoväkeä kuljettaneeseen junaan. Turmassa kuoli 14 ja loukkaantui 23 henkilöä.
Uno Otto Honka
Uno Otto Honka, ent. Bremer (19. kesäkuuta 1858 Perniö – 18. kesäkuuta 1936 Helsinki) oli suomalainen virkamies, koulunjohtaja ja moninkertainen valtiopäivämies.
Paslikka
Paslikka (myös baschlik) on suippo huppupäähine, jossa on kaulan ympärille kiedottavat korvakkeet. Paslikat olivat muodissa Venäjällä 1830–1840. Myös Suomessa naiset ovat käyttäneet sitä. Vuosina 1862–1917 se oli univormun osana Venäjän asevoimissa.
Long Island -luokka
Long Island -luokka oli Yhdysvaltain laivaston kahden saattuetukialuksen muodostama alusluokka. Luokan alukset olivat rahtialuksesta muutettuja ja niiden tyyppimerkintänä oli aluksi AVG.
Priene
Priene oli joonialaisten kreikkalaisten siirtokunta ja alun perin satamakaupunki, joka jäi kuitenkin ajan kuluessa sisämaahan. Se kuului Joonian kreikkalaisten siirtokuntien muodostamaan Joonian liittoon, joka koostui kahdestatoista kaupunkivaltiosta. Kaupunki perustettiin uudelleen noin vuonna 350–334 eaa., ja tässä yhteydessä myös sen paikkaa on voitu siirtää. Tästä ei ole kuitenkaan varmuutta, sillä arkaaisen ja klassisen kauden kaupungin paikkaa ei ole voitu vahvistaa. Kaupungin rauniot ovat uudelleenperustamisen jälkeiseltä ajalta, pääosin hellenistiseltä kaudelta.
Myöhemmältä klassiselta kaudelta myöhäisantiikkiin
Priene perustettiin uudelleen sen nykyisin tunnetulle paikalle eri teorioiden mukaan jo noin 350 eaa. tai viimeistään 334 eaa. Erään teorian mukaan kaupunkia olisi siirretty ja tämä olisi tapahtunut Mausoloksen kehotuksesta. Jälkimmäisessä ajoituksessa uudelleenperustaminen liitetään puolestaan Aleksanteri Suuren sotaretkeen, joka ulottui alueelle juuri kyseisenä vuonna. Aleksanteri, joka asui Prienessä jonkin aikaa sotaretkellään, ainakin rahoitti tuolloin kesken olleen Athenen temppelin rakennuttamisen loppuun sekä myönsi kaupungille verovapauden.
pienoiskuva|vasen|upright|Afroditen patsas Prienestä, 200/100-luku eaa. [[Istanbulin arkeologinen museo.]] Uudelleenperustettu Priene vaikuttaa olleen demokratia, ja siellä tiedetään olleen bule eli neuvosto ja ekklesia eli kansankokous. Viroista tiedetään nimeltä ainakin prytani (prytanis), sihteeri (grammateus), stefaneforos ja timukhos. Kaupunki löi omaa pronssirahaa 300-luvun eaa. lopulta lähtien.
Kaivaukset
Myöhemmin kaivauksia on jatkanut Saksan arkeologinen instituutti. Nykyisin Prienen rauniot ovat yksi koko Vähän-Aasian parhaiten säilyneitä kreikkalaisaikaisen kaupungin raunioita.
Akropolis
Akropolista on linnoitettu myös bysanttilaisella kaudella, jolta ajalta siellä on muun muassa yhden pyöreän tornin jäänteet.
Temppelit ja pyhäköt
Athene Poliaalle eli kaupunkia suojelevalle Athenelle omistettu temppeli oli Prienen päätemppeli, ja sijaitsi rinteessä agoran luoteispuolella. Se oli rakenteilla viimeistään 330-luvulla eaa., ja se valmistui ilmeisesti vasta 200-luvun eaa. puolella. Aleksanteri Suuri teki temppelille suuren lahjoituksen Prienessä ollessaan ja omisti sen Athene Poliaalle. Temppelin arkkitehti oli Pytheos (tai Pythios), joka suunnitteli myös Halikarnassoksen mausoleumin. Roomalaisella kaudella temppeli omistettiin uudelleen keisari Augustukselle.
Agora ja sen ympäristö
Pyhä stoa
Buleuterioniksi kutsuttu rakennus sijaitsi Athenen kadun varrella Pyhän stoan pohjoispuolella. Se rakennettiin noin vuonna 200 eaa. Buleuterion oli lähes neliönmuotoinen rakennus, jonka kolmella sivulla oli penkkirivit. Niissä oli tilaa noin 600–700 hengelle. Salin keskellä oli alttari. Katto oli tuettu pilarein. Rakennusta pidetään bulen eli neuvoston kokouspaikkana eli buleuterionina, mutta sen suuren koon perusteella se on voinut toimia myös ekklesian eli kansankokouksen kokouspaikkana eli ekklesiasterionina. Rakennus on säilynyt nykyaikaan poikkeuksellisen hyvin, ja sitä on pidetty erinomaisena esimerkkinä lajityypistään.
Obanazawa
Obanazawan nähtävyyksiin kuuluu Ginzan-onsenin kuuma lähde, joka sijaitsee Funagatavuoren juurella. Sen ympäristö on osa prefektuurin luonnonpuistoa.